नई दिल्ली. सलमान खान ने 50वें बर्थडे पर फैन्स के लिए ऑनलाइन शॉपिंग प्लेटफॉर्म शुरू किया है। इसे khanmarketonline.com नाम दिया गया है। लेकिन इससे दिल्ली के 65 साल पुराने पॉश खान मार्केट के ट्रेडर्स में नाराजगी है। वे सलमान के खिलाफ केस करने के बारे में सोच रहे हैं।
अाखिर क्याें नाराज हैं खान मार्केट के ट्रेडर्स? कब बना था ये मार्केट?
- मिलता-जुलता नाम होने की वजह से दिल्ली के खान मार्केट के ट्रेडर्स में नाराजगी है।
- खान मार्केट ट्रेडर्स एसोसिएशन के प्रेसिडेंट संजीव मेहरा कहते हैं, "कोई भी एक्टर अपने किसी पोर्टल के लिए हमारे मार्केट के नाम का इस्तेमाल कैसे कर सकता है?"
- उन्होंने कहा, "अगर सलमान अपने पोर्टल पर डिस्काउंट का एलान करते हैं, तो हो सकता है कि कस्टमर्स हमसे भी डिस्काउंट मांगने लगें। इससे कस्टमर्स कन्फ्यूज होंगे।"
- खान मार्केट 1950 में बना था। यहां अभी 150 दुकानें और 35 रेस्टोरेंट हैं।
- यह दुनिया के 21वें सबसे महंगे रिटेल लोकेशन्स में आता है।
- एक रियल एस्टेट सर्वे में इसे देश के सबसे महंगे बाजारों में शामिल किया गया है।
वकीलों का क्या कहना है?
- एक मीडिया रिपोर्ट के मुताबिक, सुप्रीम कोर्ट के वकील संजय उपाध्याय ने कहा, "इस मामले में ट्रेडमार्क का कोई केस नहीं बनता। देश में हजारों खान मार्केट होंगे। अगर इस बारे में सलमान के खिलाफ केस होता भी है, तो वह खारिज ही हो जाएगा।"
- हालांकि, ट्रेड एसोसिएशन के प्रेसिडेंट मेहरा कहते हैं, "चूंकि लंबे वक्त से खान मार्केट यही इलाका कहलाता है, इसलिए इस नाम पर हमारा हक है।"
- वहीं, बेंगलुरु के लीगल रिसर्चर लॉरेंस लियांग के मुताबिक, जो ट्रेडमार्क रजिस्टर्ड नहीं हैं, उन्हें प्रोटेक्ट करने के लिए कुछ प्रोविजन हैं। दिक्कत यह है कि इस केस में सलमान और खान मार्केट एक ही तरह के बिजनेस में कॉम्पिटीटर नहीं हैं। लिहाजा, एक-दूसरे की वजह से उनके बिजनेस पर असर पड़ने की गुंजाइश नहीं है।
- एडवोकेट अशोक अग्रवाल का कहना है कि यह मार्केट और पोर्टल, दोनों की तरफ से पब्लिसिटी स्टंट है।
क्या है khanmarketonline.com?
- सलमान ने इसे सिर्फ फैन्स के लिए शुरू किया है।
- फैन्स को इस पर रजिस्ट्रेशन कराना होगा।
- अभी यह खुलासा नहीं किया गया है कि इस पोर्टल पर क्या-क्या मिलेगा?
- बीइंग ह्यूमन सीरीज के प्रोडक्ट्स के बाद इसे सलमान का दूसरा बड़ा इनिशिएटिव माना जा रहा है।
- वे इस पोर्टल को अपनी कंपनी सलमान खान वेंचर्स के जरिए प्रमोट कर रहे हैं।
आगे की स्लाइड्स में पढ़ें, सलमान ने क्या ट्वीट किया था...
hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva